
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1551 


21 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός εισηγητών για μελέτη και εισήγηση θεμάτων 
αρμοδιότητας Γενικού Γραμματέα που μεταβιβά¬ 
στηκαν στην Περιφέρεια με το Π.Δ. 313/25.9.2001 
και παροχή εξουσιοδότησης υπογραφής «Με εντο¬ 
λή Γενικού Γραμματέα» στο Γενικό Διευθυντή και 
τον Προϊστάμενο της Δ/νσης Τουρισμού της Περι¬ 


φέρειας . 1 

Τροποποίηση της συστατικής πράξης της Δημοτικής 
Επιχείρησης Τουριστικής - Πολιτιστικής Ανάπτυ¬ 
ξης Δήμου Υπάτης. 2 


ΑΠΟΦΑΣΕΙ Σ 

Αριθ. 8964 (1) 

Ορισμός εισηγητών για μελέτη και εισήγηση θεμάτων αρ¬ 
μοδιότητας Γενικού Γραμματέα που μεταβιβάστηκαν 
στην Περιφέρεια με το Π.Δ. 313/25.9.2001 και παροχή 
εξουσιοδότησης υπογραφής «Με εντολή Γενικού 
Γραμματέα» στο Γενικό Διευθυντή και τον Προϊστάμε¬ 
νο της Δ/νσης Τουρισμού της Περιφέρειας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α. Του Ν. 1622/86 «Τοπική Αυτοδιοίκηση - Περιφερειακή 
Ανάπτυξη - Δημοκρατικός Προγραμματισμός» . 

β.Του Ν. 2503/1997 (ΦΕΚ107/Α/1997) «Διοίκηση, οργά¬ 
νωση, στελέχωσητης Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

γ. Του άρθρου 29 του Ν. 2636/1998 (ΦΕΚ 198/Α/1998) 
«Σύσταση εταιρειών για την οργάνωση καλλιτεχνικών εκ¬ 
δηλώσεων και για τη διαχείριση της περιουσίας του 
Ε.Ο.Τ., σύσταση Εθνικού Συμβουλίου Τουρισμού και τρο¬ 
ποποίηση της νομοθεσίας για τον Τουρισμό». 

δ. Του Π.Δ/τος 313/2001 (ΦΕΚ 211/Α/25.9.2001) «Μετα¬ 
φορά αρμοδιοτήτων από τον Ε.Ο.Τ. στο Υπουργείο Ανά¬ 
πτυξης και στις Περιφέρειες, σύσταση υπηρεσιών και θέ¬ 


σεων προσωπικού στη Γ ενική Γ ραμματεία Τουρισμού και 
στις Περιφέρειες, μεταφορά πόρων και ρύθμιση των ανα¬ 
γκαίων λεπτομερειών». 

2. Τις υφιστάμενες υπηρεσιακές συνθήκες και την ανά¬ 
γκη παροχής εξουσιοδότησης υπογραφής για την αποτε¬ 
λεσματικότερη άσκηση των αρμοδιοτήτων της Περιφέ¬ 
ρειας σε θέματα του Τουρισμού, με σκοπό την ταχύτερη 
διεκπεραίωση των υποθέσεων και την αμεσότερη εξυπη¬ 
ρέτηση των πολιτών, αποφασίζουμε: 

α Ορίζουμε όπως οι μεταβιβασθείσες αρμοδιότητες 
στο Γενικό Γραμματέα της Περιφέρειας, με τις διατάξεις 
του Π.Δ/τος 313/2001, ασκούνται, όσον αφορά τη μελέτη 
και εισήγηση των θεμάτων, από την Δ/νση Τουρισμού της 
Περιφέρειας. 

β) Αναθέτουμε στο Γενικό Διευθυντή της Περιφέρειας 
και στον Προϊστάμενο της Δ/νσης Τ ου ρισμού, να υπογρά¬ 
φουν με εντολή μας ( Με εντολή Γενικού Γραμματέα) 
αποφάσεις, έγγραφα, εντάλματα ή άλλες πράξεις της αρ- 
μοδιότητάς μας, σύμφωνα με όσα ορίζονται κατωτέρω με 
την παρούσα απόφαση: 

Α) ΘΕΜΑΤΑ ΤΗΣ Δ/ΝΣΗΣ ΤΟΥΡΙΣΜΟΥ ΤΩΝ ΟΠΟΙΩΝ Η 
ΥΠΟΓΡΑΦΗ ΘΑ ΓΙΝΕΤΑΙ ΑΠΌ ΤΟΝ ΓΕΝΙΚΟ ΓΡΑΜΜΑ¬ 
ΤΕΑ: 

1. Οι αποφάσεις για την εσωτερική διάρθρωση οργανι¬ 
κών μονάδων σε γραφεία, όπου απατείται. 

2. Οι αποφάσεις για τη συγκρότηση Ομάδων Διοίκησης 
Έργου (Ο.Δ.Ε.) 

3. Η αναστολή εκτέλεσης διοικητικής πράξης κατά της 
οποίας ασκήθηκε προσφυγή (άρθρο 8, Ν.3200/55). 

4. Θέματα που αφορούν τη σειρά προβαδίσματος. 

5. Οι απαντήσεις σε ερωτήσεις ή αναφορές βουλευτών 
που κατατίθενται στη Βουλή των Ελλήνων. 

6. Οι απαντήσεις σε έγγραφα τα οποία κατά την κρίση 
του Γενικού Διευθυντή ή του Προϊσταμένου της Δνσης 
Τουρισμού, πρέπει να υπογραφούν από εμάς, λόγω της 
σοβαρότητας ή της γενικότερης σημασίας αυτών. 

7. Η έκδοση σοβαρής σημασίας εγγράφων καθώς και 
των αναφερομένων στις εξωτερικές σχέσεις της χώρας, 
στην Κυβερνητική Πολιτική, στην Εθνική Άμυνα και στη 
Δημόσια Τάξη και Ασφάλεια. 

8. Η έκδοση πράξεων κανονιστικού περιεχομένου. 

9. Η έκδοση εγγράφων με τα οποία παραγγέλλεται 
ένορκη διοικητική εξέταση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Η συγκρότηση Συλλογικών Οργάνων, Επιτροπών, 
Συνεργείων διαρκούς (ρύσεως, πλην αυτών που αφορούν 
Επιτροπές που απαιτούνται με τη διαδικασία των διατά¬ 
ξεων εκτέλεσης έργων και προμηθειών έργων καθώς και 
για την εκτέλεση προμηθειών του Δημοσίου. 

11. Η σύναψη και υπογραφή προγραμματικών συμβά¬ 
σεων. 

12.0 χαρακτηρισμός των κτιρίων ως παραδοσιακών για 
την εφαρμογή της παρ. 19 του άρθρου 6 του Ν. 2601/98. 

13. Η χορήγηση ειδικής άδειας για τη λειτουργία Κέ¬ 
ντρων Παραθερισμού Γυμνιστών, μετά από σύμφωνη γνώ¬ 
μη των κατά τόπο αρμοδίων Νομαρχιακού Συμβουλίου και 
δημοτικού ή κοινοτικού συμβουλίου και έγκριση του 
Υπουργού Ανάπτυξης, η εποπτεία, ο έλεγχος και η επιβο¬ 
λή των διοικητικών κυρώσεων στα ως άνω κέντρα και η 
ανάκληση της αδείαςτους (άρθρα 1 παρ. 2,2 παρ. 1 και 3 
τουΝ. 1399/1983, ΦΕΚ 145 Α’). 

14. Η σφράγιση των τουριστικών επιχειρήσεων (άρθρο 
4 παρ. 4 περίπτ. Β. Ν. 2160/93 και άρθρο 27 παρ. 3 Ν. 
2636/98, ΦΕΚ 198 Α’). 

15. Ο ορισμός υπαλλήλου της Δ/νσης Τουρισμού για 
την εξέταση της γνώσης της ελληνικής γλώσσας (για 
τους αλλοδαπούς) ή άλλης κοινοτικής γλώσσας (για τους 
ημεδαπούς), προκειμένου να εγκριθεί ο υπεύθυνος Διευ¬ 
θυντής σε κύρια τουριστικά καταλύματα, τουριστικά γρα¬ 
φεία καθώς και σε συναφείς τουριστικές επιχειρήσεις. 

16. Η διοίκηση, διαχείριση και εν γένει εκμετάλλευση 
των ιαματικών πηγών, οι οποίες δεν έχουν περιέλθει στην 
εταιρεία «Ελληνικά Τουριστικά Ακίνητα Α.Ε.», με βάση το 
Ν.2636/1998 (ΦΕΚ 198 Α’), όπως ισχύει (άρ. 4 Ν. 2188/ 
1920). 

17. Η σύσταση τριμελούς Επιτροπής από υπαλλήλους 
της Δ/νσης Τουρισμού με αντικείμενο την χορήγηση γνώ¬ 
μης για την κήρυξη εκπτώτου του ενοικιαστή εκμετάλ¬ 
λευσης ιαματικής πηγής. 

18. Η κήρυξη εκπτώτου του ενοικιαστή εκμεταλλεύσεως 
ιαματικής πηγής, μετά από γνώμη της ως άνω Τριμελούς 
Επιτροπής. 

19. Η σύσταση Τριμελούς Επιτροπής, από υπαλλήλους 
της Δ/νσης Τουρισμού, για τη χορήγηση γνώμης πάνω 
στο θέμα της έκδοσης αδείας εκτέλεσης έργων εντός 
προστατευτικής περιοχής ιαματικής πηγής, της αναστο¬ 
λής εκτέλεσης έργων που μπορούν να παραβλάψουν ια¬ 
ματική πηγή και της απαγόρευσης ή της διακοπής έργων 
(άρθρο 2 και 6 του Ν. 4844/1930). 

20. Η πρόταση για τον καθορισμό από τον Υπουργό Ανά¬ 
πτυξης του καταβλητέου παράβολου από τον ανάδοχο 
εκμεταλλεύσεως ιαματικών πηγών (αρ. 6 Α.Ν. 828/1948, 
όπως αντικαταστάθηκε με το αρ. 2 Α.Ν. 1813/ 
1951). 

21. Ο καθορισμός της περί την ιαματική πηγή ζώνης εμ- 
φανίσεως και η υπόδειξη των ενδεικνυόμενών προς εκτέ¬ 
λεση έργων καθώς και η αντικατάσταση των μελών των 
τοπικών Επιτροπών λουτροπόλεων και ιαματικών πηγών 
(αρ.21 Α.Ν. 1169/1938). 

22. Η σύσταση της προβλεπόμενης στο άρθρο 2 παρ. 3 
του Ν. 642/77 πενταμελούς Επιτροπής προσφυγών, κατά 
τωνεπιβαλλομένων κυρώσεων, σύμφωνα μετιςπαρ. 1 και 
2του άρ. 2 του Ν. 642/77. 

23. Η σύσταση της προβλεπομένης στο άρθρο 15 του Ν. 
711/77, όπως αυτό αντικαταστάθηκε με το άρθρο 13 παρ. 


3βτου Ν. 2446/1996, πενταμελούς Επιτροπής προσφυγών 
κατά των επιβαλλομένων κυρώσεων, σύμφωνα με τις δια¬ 
τάξεις του ιδίου άρθρου. 

24. Η επιβολή τωνπροβλεπομένων στο άρθρο 15 του Ν. 
711/77 «Περί ειδικών Τουριστικών Λεωφορείων», όπως 
αυτό αντικαταστάθηκε με το άρθρο 13 του Ν. 2446/96, κυ¬ 
ρώσεων και συγκεκριμένα των προβλεπομένων στις παρ. 
1 ιγ, 1 ιδ, 1 ιε του άρθρου αυτού. 

25. Η σύσταση της προβλεπόμενης στο άρθρο 11 παρ. 
3 του Ν. 393/1976 τριμελούς Επιτροπής, κατά των επι- 
βαλλομένων, σύμφωνα με τις διατάξεις των άρθρων 10 
και 11 του Ν. 393/1976 και των άρθρων 6 και 8 του Π.Δ/τος 
339/1996, κυρώσεων. 

26. Η σύσταση της προβλεπόμενης στο άρθρο 13 παρ.3 
της κοινής απόφασης Υπουργών Τουρισμού και Μεταφο¬ 
ρών και Επικοινωνιών με αριθμ. 514170/64/26.4.1995 ΦΕΚ 
389/Β/10.5.1995 - «Περί όρων και προϋποθέσεων συστά- 
σεως και λειτουργίας επιχειρήσεων ολικής εκμίσθωσης 
επιβατηγών αυτοκινήτων Ι.Χ. άνευ οδηγού» πενταμελούς 
Επιτροπής προσφυγών, κατά των επιβαλλομένων, σύμ¬ 
φωνα με τις διατάξεις της ανωτέρω κοινής υπουργικής 
απόφασης, κυρώσεων. 

27. Η σύσταση της πενταμελούς Επιτροπής προσφυγών, 
κατ’ αντιστοιχία της προβλεπόμενης στο άρθρο 13 παρ. 3 
κοινής απόφασης ΥπουργώνΤουρισμού και Μεταφορών και 
Επικοινωνιών με αρ. 514170/64/26.4.1995 ΦΕΚ 389/Β/ 
10.5.1995 «Περί όρων και προϋποθέσεων συστάσεως και 
λειτουργίας επιχειρήσεων ολικής εκμίσθωσης επιβατηγών 
αυτοκινήτων Ι.Χ. άνευ οδηγού «πενταμελούς Επιτροπής, 
κατά των επιβαλλομένων κυρώσεων, σύμφωνα με τις 
διατάξεις της αριθμ. 537142/187/21.11.1994 (ΦΕΚ 
882/Β/ 21.11.1994) απόφασης Υπουργών Τουρισμού και 
Μεταφορών και Επικοινωνιών «Περί όρων και προϋποθέσεων 
συστάσεως και λειτουργίας επιχειρήσεων εκμίσθωσης 
δικύκλων μοτοσυκλετών, άνω των 50 κ. εκ.». 

Β) ΘΕΜΑΤΑ ΤΗΣ Δ/ΝΣΗΣ ΤΟΥΡΙΣΜΟΥ ΤΩΝ ΟΠΟΙΩΝ Η 
ΥΠΟΓΡΑΦΗ ΘΑ ΓΙΝΕΤΑΙ ΑΠΌ ΤΟΝ ΓΕΝΙΚΟ ΔΙΕΥΘΥΝΤΗ 

1. Οι αποφάσεις για την προμήθεια αυτοκινήτων από το 
ελεύθερο εμπόριο, διάθεση αυτοκινήτων από τον ΟΔΔΥ, 
θέση σε κυκλοφορία και άρση κυκλοφορίας αυτοκινήτων 
της Διεύθυνσης. 

2. Η χορήγηση κανονικών, αναρρωτικών και λοιπών 
προβλεπομένων αδειών, στον Προϊστάμενο της Διεύθυνσης 
Τουρισμού. 

3. Η χορήγηση μισθολογικών κλιμακίων και χρονοεπι- 
δόματος στον Προϊστάμενο της Διεύθυνσης. 

4. Η έγκριση μετακίνησης του Προϊσταμένου της Διεύ¬ 
θυνσης εντός και εκτός των ορίων της Περιφέρειας. 

5. Η έγκριση μετακίνησης των υπαλλήλωντης Διεύθυνσης 
εκτός των ορίων της Περιφέρειας. 

6. Η έκδοση αποφάσεων και λοιπών εγγράφων που, 
κατά την κρίση του Προϊσταμένου της Διεύθυνσης, λόγω 
της ιδιαίτερης σημασίας αυτών, υποβάλλονται στον 
Γ ενικό Διευθυντή για υπογραφή. 

7. Η χορήγηση των προβλεπομένων αδειών, πλην των 
υπηρεσιακών, κανονικών και αναρρωτικών, στους υπαλ¬ 
λήλους της Διεύθυνσης. 

8. Η χορήγηση, η ανάκληση ή η αναστολή της ισχύος 
αδειών σκοπιμότητας και καταλληλότητας για τη εγκατά¬ 
σταση Κέντρων Διακοπών και Παραθερισμού (άρθρο 2 
παρ. 1,2, 3, 6 καιδτου Ν. 3185/1955). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

9. Η κρίση γιατη ανεπάρκειατωνενενεργεία εγκαταστάσεων 
και των μέσων γενικώς των Κέντρων Διακοπών και Παραθε- 
ρισμού κατάτηνπαρ. 1 του άρθρου 3του Ν. 3185/55, η χο¬ 
ρήγηση της προβλεπόμενης στην παρ. 2 του ιδίου άρθρου 
άδειας και η κρίση για την ακαταλληλότητα των εκμεταλ¬ 
λευτών, διευθυντών και διαχειριστών των ως άνω κέντρων 
κατάτηνπαρ. 3του άρθρου 4του ιδίου νόμου. 

10. Η έγκριση των μετατροπών των υπαγόμενων σε κα¬ 
θεστώς χρονομεριστικής μίσθωσης μονάδων (άρθρο 8 
απόφασης 9953/ΔΙΟΝΟΣΕ/1789/1987, ΦΕΚ 719 Β’, 
Υπουργού Εθνικής Οικονομίας). 

11. Η έκδοση της απόφασης υπαγωγής ξενοδοχειακών 
μονάδων και γενικά τουριστικών εγκαταστάσεων, στις 
διατάξεις του Ν. 1652/1986 για τη χρονομεριστική μίσθω¬ 
ση και η ανάκληση της απόφασης αυτής (άρθρα 1 παρ. 1 
και 6 παρ. 1 Ν. 1652/1986, ΦΕΚ 167 Α’). 

12. Η αναβάθμιση ξενοδοχειακών καταλυμάτων, κατά 
παρέκκλιση των τεχνικών προδιαγραφών, μετά την εξέ¬ 
ταση του λειτουργικού τους επιπέδου από Τριμελή Επι- 
τροπ (οριζόμενη από το Γενικό Διευθυντή), εξ υπαλλήλων 
της Δ/νσης Τουρισμού στην οποία συμμετέχει και ο Προϊ¬ 
στάμενος της Διεύθυνσης, (αριθμ. 5309/83 απόφαση Γε¬ 
νικού Γ ραμματέα ΕΟΤ). 

13. Η απόφαση για τον έχοντα επικρατέστερα δικαιώ¬ 
ματα επί του τίτλου των ξενοδοχειακών καταλυμάτων. 

14. Η έγκριση και ο καθορισμός των όρων μεταφοράς ξε¬ 
νοδοχειακών επιχειρήσεων (άρθρο 2 Β.Δ. 31-1/11.2.1955). 

15. Ο καθορισμός του ποσού της αποζημιώσεως που 
προβλέπεται στο άρθρο 21 της απόφασης αρ. 503007/76 
Γενικού Γ ραμματέα ΕΟΤ (Κανονισμός σχέσεων Ξενοδόχων 
και Πελατών), όπως κυρώθηκε με το αρ. 8 του Ν. 1652/ 
1986. 

16. Η χορήγηση, η αναστολή ή η ανάκληση άδειας λει¬ 
τουργίας στους εκμεταλλευόμενους ιαματικές πηγές 
τουριστικής σημασίας, η άσκηση εποπτείας και ελέγχου 
στις εκμεταλλεύσεις αυτές. 

17. Ο έλεγχος των μεταβολών του προσώπου του εκδο- 
χέατης επιχείρησης και του τεχνικού διευθυντή ιαματικής 
πηγής (άρθρο 15 Β.Δ. της 23 Απρ./3 Μάίου 1923). 

18.0 καθορισμός της αρμόδιας αρχής για την άσκηση 
των προβλεπόμενων στην παρ. 3 του άρθρου 1 του Ν. 
4844/1930 αρμοδιοτήτων σχετικά με τον τρόπο εκμετάλ¬ 
λευσης εδάφους εντός προστατευτικής περιοχής ιαματι¬ 
κής πηγής και η χορήγηση άδειας εκτελέσεως έργων με¬ 
τά από γνώμη τριμελούς επιτροπής αποτελούμενης από 
υπαλλήλους της Διεύθυνσης Τουρισμού που ορίζονται 
από τον Γενικό Γ ραμματέα της Περιφέρειας (άρθρο 2 του 
Ν. 4844/30). 

19. Η αναστολή εκτέλεσης έργων που μπορούν να πα¬ 
ραβλάψουν ιαματική πηγή (άρθρο 3 Ν. 4844/1930) και η 
απαγόρευση ή η διακοπή έργων μετά από σύμφωνη γνώ¬ 
μη τριμελούς Επιτροπής αποτελούμενης από υπαλλή¬ 
λους της Δ/νσης Τουρισμού που ορίζονται από το Γ ενικό 
Γ ραμματέα της Περιφέρειας (άρθρο 6του Ν. 4844/1930). 

20. Η άδεια αναμίξεως ιαματικού ύδατος με κοινό ή θα¬ 
λάσσιο ή άλλες ουσίες (άρθρο 24 Α.Ν. 1169/1938). 

21. Η παροχή γνώμης προκειμένου να ρυθμιστούν δια¬ 
φορές που ανακύπτουν μεταξύ φορέων εκμετάλλευσης 
ιαματικών πηγών και γεωθερμικού δυναμικού κατά τη 
διάρκεια εκτέλεσης έργων (άρθρο 2 παρ. 5 του Ν. 
1475/1984, ΦΕΚ 131Α’). 


22. Οι αρμοδιότητες του ΕΟΤ ως αρμόδιας αρχής για 
τις ιαματικές χρήσεις και τις χρήσεις αναψυχής των υδα¬ 
τικών πόρων (άρθρο 1 παρ. 7 περ. ζ. του Ν. 1739/1987, 
ΦΕΚ 201 Α’) και ειδικότερα η χορήγηση άδειας εκτέλεσης 
έργων αξιοποίησης υδατικών πόρων για τις παραπάνω 
χρήσεις (άρθρο 8 παρ. 2 του Ν. 1739/87), η χορήγηση 
άδειας χρήσης νερού και η ανάκληση αυτής (άρθρο 9 
παρ. 1 και 6 Ν. 1739/87), η τήρηση αρχείου αδειών. 

23. Ο καθορισμός της αφετηρίας, της διαδρομής και 
των στάσεων και η έγκριση της θέσης σε κυκλοφορία του¬ 
ριστικών τραίνων (άρθρο 30 παρ. 2 και 3 του Ν. 2636/ 
1998). 

24. Η παροχή γνώμης για την έκδοση της κοινής υπουρ¬ 
γικής απόφασης, με την οποία γίνεται η χωροθέτηση των 
κατασκηνώσεων των φορέων κοινωνικού χαρακτήρα (άρ¬ 
θρο 2 παρ. 9 του Ν. 21 60/93). 

25. Ο χαρακτηρισμός περιόδων συνωστισμού (άρθρο 5 
εδάφιο τελευταίο Β.Δ. της 1.11/7.11.1938). 

26. Η ειδική γνωμάτευση της περίπτωσης Βϋ της παρ. 18 
του άρθρου 6 του Ν. 2601/1998, για επενδύσεις ή και προ¬ 
γράμματα χρηματοδοτικής μίσθωσης εξοπλισμού για 
ίδρυση ή επέκταση ξενοδοχειακών μονάδων, εφόσον το 
ύψος του προϋπολογισμού τους δεν υπερβαίνει το ποσό 
των επτακοσίων εκατομμυρίων (700.000.000) δρχ. 

27. Η έγκριση για την πλήρωση των προδιαγραφών που 
καθορίζονται με την κοινή υπουργική απόφαση της παρ. 
21 του άρθρου 6του Ν. 2601/1998 για τις αναφερόμενες 
στην ίδια αυτή παράγραφο μονάδες, εφόσοντο ύψοςτου 
προϋπολογισμούτωνεπενδύσεωνήκαιτου προγράμματος 
χρηματοδοτικής μίσθωσης εξοπλισμού δεν υπερβαίνειτο 
ποσό των επτακοσίων εκατομμυρίων (700.000.000) δρχ. 

28. Ηπαροχή γνώμης για την κατάρτιση του Γενικού Πο- 
λεοδομικού Σχεδίου, όταν η διαδικασία κινείται από Δήμο 
ή Κοινότητα (άρθρο3παρ. 2 Ν. 1337/1983, ΦΕΚ33Α’). 

29. Η παροχή γνώμης για την αναγκαστική απαλλο¬ 
τρίωση κτημάτων Δήμων ή Κοινοτήτων ή νομικών ή φυσι¬ 
κών προσώπων και πηγών ύδατος (άρθρο 13 του Ν. 
4377/1929). 

30. Η υποβολή πρότασης για παραχώρηση δημοσίου 
κτήματος (άρθρο 13του Ν. 4377/1929). 

31. Η παροχή σύμφωνης γνώμης για τη δυνατότητα 
χρησιμοποιήσεως κτημάτων του Δημοσίου ή Μονών (άρ¬ 
θρο 13τουΝ. 4377/1929). 

32. Η παροχή αιτιολογημένης γνώμης για τον καθορι¬ 
σμό λατομικών περιοχών (άρθρο 4 παρ. 1 εδ. τελευταίο ν. 
1428/1984, ΦΕΚ 43 Α’, όπως αντικαταστάθηκε με το άρ¬ 
θρο 4του Ν. 2115/1993, ΦΕΚ 15 Α’). 

33. Η επιβολή των κυρώσεων των προβλεπομένων α) 
στην παρ. 2 του άρθρου 2 του Ν. 642/1977, «Περί τρο¬ 
ποποίησης και συμπλήρωσης διατάξεων τινών της περί 
Ξενοδοχείων Νομοθεσίας», β) στο άρθρο 4 του Ν. 
2160/93 «Ρυθμίσεις για τον Τουρισμό και άλλες διατά¬ 
ξεις» και συγκεκριμένα των προστίμων άνω του 1.000.000 
δραχμών) και γ) σε κάθε άλλη κείμενη διάταξη νόμου, ήτοι 
των προστίμων, επίσης, άνω του ποσού του 1.000.000 
δραχμών. 

34. Η κατάπτωση των εγγυητικών επιστολών των τουρι¬ 
στικών γραφείων, των γραφείων εκμίσθωσης Ι.Χ. αυτοκι¬ 
νήτων άνευ οδηγού, των γραφείων εκμίσθωσης, μοτοσυ- 
κλετών άνω των 50 κ. εκ., για την κάλυψη τυχόν χρηματι¬ 
κών ποινών που επιβλήθηκαν από τον ΕΟΤ και την 

Περιφέρεια, των τυχόν απαιτήσεων από τουριστικές και 
μόνο συναλλαγές τρίτων, καθώς και των απαιτήσεων για 
παραβάσεις της παρ. 5 του άρθρου 6 του Ν. 710/77, για 
μη καταβολή εργοδοτικών εισφορών για τους ξεναγούς. 

35. Η έκδοση απόφασης για τη βεβαίωση στην αρμόδια 
Δ.Ο.Υ. των από την κείμενη νομοθεσία προβλεπομένων 
διοικητικών προστίμων. 

36. Η σύνταξη των υπηρεσιακών απόψεων για κάθε σχε¬ 
τική μετατουριστικά καταλύματα και τα τουριστικά επαγ¬ 
γέλματα δίκη, καθώς και κάθε άλλη απαραίτητη ενέργεια 
για την αντιμετώπιση των δικών. 

Γ) ΘΕΜΑΤΑ ΤΗΣ ΔΙΕΥΘΥΝΣΗΣ ΤΟΥΡΙΣΜΟΥ ΤΩΝ ΟΠΟΙ¬ 
ΩΝ Η ΥΠΟΓΡΑΦΗ ΘΑ ΓΙΝΕΤΑΙ ΑΠΟ ΤΟΝ ΠΡΟΪΣΤΑΜΕΝΟ 
ΤΗΣ ΔΙΕΥΘΥΝΣΗΣ 

1. Η χορήγηση υπηρεσιακών, κανονικών και αναρρωτι- 
κών αδειών στους υπαλλήλους της Διεύθυνσης. 

2. Η έγκριση μετακίνησης των υπαλλήλων της Διεύθυν¬ 
σης εντός των ορίων της Περιφέρειας. 

3. Η χορήγηση μισθολογικών κλιμακίων και χρονοεπι- 
δόματος στους υπαλλήλους της Διεύθυνσης. 

4. Η εποπτεία των ξενώνων νεότητας (άρθρο 2 παρ. 2 
του Ν. 2160/93 και άρθρο 27 παρ. 1. 2α και 2β του Ν. 
2636/1998). 

5. Η έγκριση της καταλληλότητας οικοπέδων καθώς και 
των αρχιτεκτονικών σχεδίων των τουριστικών καταλυμά¬ 
των, σύμφωνα με τις εκάστοτε ισχύουσες τεχνικές προ¬ 
διαγραφές, πλην των εγκαταστάσεων ειδικής τουριστι¬ 
κής υποδομής. 

6. Η έκδοση και ανανέωση των πάσης φύσεως ατομικών 
διοικητικών πράξεων, ο έλεγχος των σχετικών όρων και 
κάθε άλλη σχετική διοικητική ενέργεια που προβλέπεται 
από την απόφαση 530992/1987 (ΦΕΚ 557 Β’) του Γ ενικού 
Γραμματέα του ΕΟΤ, αναφορικά με τις τεχνικές προδια¬ 
γραφές τωντουριστικών εγκαταστάσεων, πληντων εγκα¬ 
ταστάσεων ειδικής Τουριστικής υποδομής. 

7. Η έγκριση της καταλληλότητας του κτιρίου, της αρχι¬ 
τεκτονικής μελέτης, των προμελετών για τη στατική στε¬ 
ρέωση και τις ηλεκτρομηχανολογικές και υδραυλικές 
εγκαταστάσεις, της επιπλώσεως, του λοιπού κινητού εξο¬ 
πλισμού των τουριστικών καταλυμάτων εντός παραδο¬ 
σιακών κτισμάτων (Π.Δ. 33/79). 

8. Ο χαρακτηρισμός και η κατάταξη στις οικείες κατη¬ 
γορίες τάξεων ή αστέρων ή κλειδιών των τουριστικών κα¬ 
ταλυμάτων. 

9. Η έγκριση των τίτλων των ξενοδοχειακών καταλυμά¬ 
των, η έγκριση της μετάφρασης και της μεταβίβασης των 
τίτλων αυτών. 

10. Η έγκριση του ορισμού των υπευθύνων, για τη λει¬ 
τουργία των κυρίων ξενοδοχειακών επιχειρήσεων, Διευ¬ 
θυντών (άρθρο 7 Ν.Δ. 3594/1956). 

11. Η χορήγηση του ειδικού σήματος λειτουργίας των 
προβλεπομένων στο άρθρο 2 παρ. 1 του Ν. 2160/1993 και 
στο άρθρο 21 παρ. 1 του Ν. 2741/1999 επιχειρήσεων κυ¬ 
ρίων και μη κυρίων ξενοδοχειακών καταλυμάτων και των 
προβλεπομένων, στο άρθρο 1 παρ. 1 του Π.Δ. 33/79, επι¬ 
χειρήσεων τουριστικών καταλυμάτων εντός παραδοσια¬ 
κών κτισμάτων, πλην των εγκαταστάσεων ειδικής τουρι¬ 
στικής υποδομής, μετά την παραλαβή της προβλεπόμε- 
νης, στην παρ. 2 του άρθρου 3 του Ν. 2160/93, δήλωσης 
ως προς την τήρηση, ιδίως, των τεχνικών προδιαγραφών. 

12. Η τήρηση μητρώου των επιχειρήσεων τουριστικών 


καταλυμάτων και των διακριτικών τίτλων τίτλων αυτών, 
στις οποίες χορηγείται, σύμφωνα με την παρ. 8 της πα¬ 
ρούσας, το Ειδικό Σήμα Λειτουργίας και η άμεση ενημέ¬ 
ρωση του Υπουργείου Ανάπτυξης για κάθε εγγραφή στο 
μητρώο. 

13.0 καθορισμός ως υποχρεωτικήςτηςλήψηςπρωϊνού 
και ενός τουλάχιστον από τα δύο φαγητά, σύμφωνα με το 
άρθρο 1 του Ν. 642/77. 

14. Η έγκριση των δηλουμένων τιμών των κατόχων Ειδι¬ 
κού Σήματος Λειτουργίας τουριστικών καταλυμάτων 
εντός παραδοσιακών κτισμάτων (άρθρο 8 Π.Δ. 33/79). 

15. Η μέριμνα για την εκτύπωση, συμπλήρωση, έγκριση 
και αποστολή των καταλόγωντωντιμώντων κυρίων και μη 
κυρίων ξενοδοχειακών καταλυμάτων. 

16. Η παραλαβή και ο έλεγχος των τιμολογίων των του¬ 
ριστικών επιχειρήσεων (άρθρο 4 παρ. 7 Ν. 2160/93). 

17. Η έκδοση βεβαίωσης σύμφωνα με το άρθρο8παρ.3 
του Α. Ν. 431 /37 για μεταβιβάσεις ή πωλήσεις ξενοδοχειακών 
επιχειρήσεων. 

18. Η έγκριση για την μετατροπή ενοικιαζομένων δωμα¬ 
τίων σε ξενοδοχεία, βάσει του Ν. 2741/99, όπως συμπλη¬ 
ρώθηκε με τον Ν. 2919/2001. 

19. Η διατύπωση προτάσεων για τη χορήγηση άδειας 
εργασίας σε αλλοδαπούς απασχολούμενους σε Κέντρα 
Διακοπών και Παραθερισμού (άρθρο 4 παρ. 2 του Ν. 
3185/55). 

20. Η εποπτεία, ο έλεγχος και η επιβολή των κυρώσεων 
των προβλεπομένων α) στην παρ.1 του άρθρου 2 του Ν. 
642/1977»Περί τροποποιήσεως και συμπληρώσεως δια¬ 
τάξεων τινών της περί Ξενοδοχείων Νομοθεσίας», ήτοι 
της επίπληξης και του προστίμου από 50.000 δρχ. μέχρι 
200.000 δρχ., β) στο άρθρο 4 του Ν. 2160/93 «Ρυθμίσεις 
για τον Τουρισμό και άλλες διατάξεις και συγκεκριμένα 
προστίμων μέχριτου ποσού του 1.000.000 δρχ. και γ) των 
προβλεπομένων σε κάθε άλλη κείμενη διάταξη νόμου, και 
συγκεκριμένα των προστίμων μέχρι του ποσού επίσης 
του 1.000.000 δρχ. 

21. Η δημοσίευση των επιβαλλομένων ποινών σε ξενο¬ 
δοχεία και λοιπά τουριστικά επαγγέλματα, κατά τα οριζό¬ 
μενα στο άρθρο 2 παρ. 9 του Α.Ν. 1108/1938. 

22. Η χορήγηση του Ειδικού Σήματος Λειτουργίας των 
τουριστικών Γ ραφείων καθώς και των υποκαταστημάτων 
των γραφείων αυτών (άρθρο 6 παρ. 1 του Ν. 393/1976). 

23. Η προαγωγή γραφείου εσωτερικού τουρισμού, ο 
υποβιβασμός γραφείου γενικού τουρισμού και οι λοιπές 
αρμοδιότητες που προβλέπονται στο άρθρο 8 του Ν. 
393/1976. 

24. Η έγκριση εκδρομών στην αλλοδαπή και η επιβολή 
των διοικητικών κυρώσεων που προβλέπονται στην παρ. 
2α του άρθρου 9 του Ν. 393/1976. 

25. Η χορήγηση του Ειδικού Σήματος Λειτουργίας σε 
επιχειρήσεις και καταστήματα του άρθρου 1 του Β.Δ. 
436/1961 που χαρακτηρίζονται ως «τουριστικά» και χρη¬ 
σιμοποιούνταν όρο «τουριστικά». 

26. Η χορήγηση του Ειδικού Σήματος Λειτουργίας στα 
γραφεία εκμίσθωσης ιδιωτικής χρήσεως αυτοκινήτων 
άνευ οδηγού, στα γραφεία εκμίσθωσης μοτοσυκλετών 
άνω των 50 κ. εκ. καθώς και στα υποκαταστήματα αυτών, 
είτε αυτά βρίσκονται εντός του Νομού, είτε εκτός του Νο¬ 
μού της έδρας των γραφείων αυτών. 

27. Η χορήγηση διακριτικού τίτλου στις κατά τα ανωτέ¬ 
ρω επιχειρήσεις τουριστικών επαγγελμάτων καθώς και η 
θεώρηση των τιμολογίων αυτών. 

28. Η τήρηση μητρώου των επιχειρήσεων και των δια¬ 
κριτικών τίτλων των τουριστικών γραφείων, των ειδικών 
τουριστικών λεωφορείων, των γραφείων εκμίσθωσης Ι.Χ. 
αυτοκινήτων άνευ οδηγού, των γραφείων εκμίσθωσης 
μοτοσυκλετών, τωντουριστικών καταστημάτων καιη άμε¬ 
ση ενημέρωση του Υπουργείου Ανάπτυξης για κάθε εγ¬ 
γραφή στο μητρώο. 

29. Η έγκριση μεταβίβασης και αντικατάστασης των Ει¬ 
δικών Τουριστικών Λεωφορείων δημοσίας χρήσης των 
Γραφείων Γενικού ή Εσωτερικού Τουρισμού και των Του¬ 
ριστικών Επιχειρήσεων Οδικών Μεταφορών (ΤΕΟΜ), η 
εποπτεία και ο έλεγχος αυτών καθώς και η ανάκληση της 
άδειας κυκλοφορίας τους λόγω λήξης του ορίου ηλι- 
κίαςτους, λόγω ανάκλησης του Ειδικού Σήματος του Του¬ 
ριστικού Γραφείου ή του ΤΕΟΜ, κ.λ.π. 

30. Ο χαρακτηρισμός ως «εκμισθούμενων»των αυτοκι¬ 
νήτων των γραφείων ενοικίασης Ι.Χ. αυτοκινήτων και των 
μοτοσυκλετών των γραφείων ενοικίασης μοτοσυκλετών, 
η έγκριση της θέσης αυτών σε κυκλοφορία, καθώς και ο 
αποχαρακτηρισμός αυτών. 

31. Η εποπτεία, ο έλεγχος και η επιβολή των προβλεπό- 
μενωνστο άρθρο 15του Ν. 711/1977, «Περί Ειδικών Του¬ 
ριστικών Λεωφορείων», όπως αυτό αντικαταστάθηκε με 
το άρθρο 13του Ν. 2446/1996, κυρώσεων (ήτοιεπίπληξης 
και των προστίμων από 10.000 μέχρι 400.000 δρχ.) 

32. Η εποπτεία, ο έλεγχος και η επιβολή στα Τουριστικά 
Γραφεία, στα γραφεία εκμίσθωσης Ι.Χ. αυτοκινήτων χω¬ 
ρίς οδηγό, στα γραφεία εκμίσθωσης μοτοσυκλετών άνω 
των 50 κ. εκ. και στα υποκαταστήματα αυτών, των προ- 
βλεπομένων από την κείμενη νομοθεσία κυρώσεων (άρ¬ 
θρα 10 και 11 του Ν. 393/1977, άρθρο 6 και 8 του Π.Δ. 
339/1996, άρθρα 1,2,3,8,11 και 13της κοινής απόφασης 
Υπουργών Τουρισμού και Μεταφορών και Επικοινωνιών 
αριθμ. 514170/64/26.4.1995 ΦΕΚ 389/Β/10.5.1995 «Περί 
όρων και προϋποθέσεων συστάσεως και λειτουργίας επι¬ 
χειρήσεων ολικής εκμίσθωσης επιβατικών αυτοκινήτων 
Ι.Χ. άνευ οδηγού» και η αριθμ. 537142/187/21.11.1994 
(ΦΕΚ 882/Β/21.11.1994) απόφαση Υπουργών Τουρισμού 
και Μεταφορών και Επικοινωνιών «Περί όρων και προϋ¬ 
ποθέσεων συστάσεως και λειτουργίας επιχειρήσεων εκ¬ 
μίσθωσης δικύκλων μοτοσυκλετών άνω των 50 κ.εκ.»). 

33. Η απόδοση των προϊόντων των καταπεσουσών εγ¬ 
γυητικών επιστολών τουριστικών γραφείων, γραφείων 
εκμίσθωσης Ι.Χ. αυτοκινήτων άνευ οδηγού και γραφείων 
εκμίσθωσης μοτοσυκλετών στους δικαιούχους. 

34. Η ευθύνη για τη διενέργεια επιθεωρήσεων και ελέγ¬ 
χου της τήρησης της τουριστικής νομοθεσίας κατά τα 
οριζόμενα στο άρθρο 13 του Α.Ν. 431/37 καθώς και κατά 
τα οριζόμενα στο άρθρο 4 παρ. 1 του Ν. 2160/93 σε όλες 
τις τουριστικές επιχειρήσεις καθώς και σε επιχειρήσεις 
που εξυπηρετούν με οποιονδήποτε τρόπο τουρίστες 
εντός των ορίων της Περιφέρειας. 

35. Η ευθύνη άσκησης των προβλεπομένων από τις δια¬ 
τάξεις του άρθρου 2 του Ν. 5394/32 αρμοδιοτήτων, σχε¬ 
τικά με τις επιθεωρήσεις και τους ελέγχους τήρησης των 
όρων υγιεινής, καθαριότητας και παροχής ανέσεων και 
ευμάρειας όλων των τουριστικών καταλυμάτων, εστιατο¬ 


ρίων και κάθε μέσου που εξυπηρετεί την εσωτερική και 
εξωτερική τουριστική κίνηση της χώρας. 

36. Η ευθύνη για τη διενέργεια ελέγχου των σχεδίων 
των τουριστικών λιμένων και η αποστολή στην αρμόδια 
Υπηρεσία του Υπουργείου Ανάπτυξης (Διεύθυνση Τουρι¬ 
στικών Λιμένων) της σχετικής έκθεσης, προκειμένου να 
εκδοθεί η άδεια λειτουργίας του τουριστικού λιμένα (άρ¬ 
θρο 31 παρ. 8 Ν. 2160/93). 

37. Η ευθύνη για τη διενέργεια ελέγχου της λειτουργίας 
των τουριστικών λιμένων και η άμεση σχετική ενημέρωση 
της αρμόδιας Υπηρεσίας του Υπουργείου Ανάπτυξης, οι 
αρμοδιότητες που έχουν καθοριστεί με την απόφαση 
Τ/3846/1997 (ΦΕΚ 966 Β’) του Υπουργού Ανάπτυξης, κατ’ 
εξουσιοδότηση της παρ. 5 του άρθρου 37 του Ν. 2160/93, 
καθώς και οι αρμοδιότητες που καθορίζονται εκάστοτε με 
όμοια απόφαση (παρ. 9 εδαφ. τελευταίο, άρθρου 31 και 
παρ. 5 άρθρου 37 Ν. 2160/93). 

38. Η συγκέντρωση και κατάταξη των παραπόνων της 
ημεδαπής και αλλοδαπής, η μελέτη και αξιολόγηση των 
ευρημάτων των ελέγχων και η λήψη κάθε αναγκαίου προ¬ 
ληπτικού και κατασταλτικού μέτρου. 

39. Οιεγκρίσεις, βεβαιώσεις και λοιπές ατομικές διοικητικές 
πράξεις που προβλέπονται στην απόφαση 406912/46660/ 
1995 του Υπουργού Γεωργίας (ΦΕΚ 1041 Β’). 

40. Η διατύπωση θέσεων - απόψεων για την έγκριση πε¬ 
ριβαλλοντικών όρων για τουριστικές δραστηριότητες 
(άρθρο 2 παρ. 3 ΚΥΑ 24635/1995, ΦΕΚ 755 Β’). 

41. Η παροχή αιτιολογημένης γνώμης για τη εκμίσθωση 
δημόσιων λατομείων αδρανών υλικών ή για τη χορήγηση 
άδειας εκμετάλλευσης λατομείων αδρανών υλικών, βιο¬ 
μηχανικών ορυκτών και μαρμάρων (άρθρο 10 παρ. 3 Ν. 
1428/84 και άρθρο 4 παρ. 2 Ν. 669/1977, ΦΕΚ 241 Α’) και 
η πρόταση για την ανάκληση της άδειας εκμετάλλευσης 
ή για την καταγγελία της σύμβασης μίσθωσης λατομείων 
αδρανών υλικών (άρθρο 11 Ν. 1428/84, όπως αντικατα- 
στάθηκεμετο άρθρο 11 Ν. 2115/93). 

42.0 έλεγχος καιη παρακολούθηση της εκτέλεσης των 
συμβάσεων χρονομεριστικής μίσθωσης (άρθρο 4 παρ. 1 
ν. 1652/86 και άρθρο 10 παρ. 2 της απόφασης Α9953/ΔΙΟ- 
ΝΟΣΕ/1789/1987, ΦΕΚ719 Β’, του Υπουργού Εθνικής Οι¬ 
κονομίας) καθώς και η θεώρηση των βιβλίων καταχώρη- 
σης αυτών (άρθρο 3 παρ. 4 της προαναφερόμενης 
υπουργικής απόφασης). 

43. Ο έλεγχος και η θεώρηση των συμβολαίων που συ- 
νάπτονται μεταξύ Ξενοδοχειακών Επιχειρήσεων και Του¬ 
ριστικών Γραφείων Εσωτερικού και Εξωτερικού και ο 
έλεγχος της ημερήσιας κίνησης και χρέωσης πελατών 
των επιχειρήσεων αυτών (άρθρο 16 της απόφασης 
503007/1976 του Γενικού Γραμματέα του ΕΟΤ που κυρώ¬ 
θηκε με το άρθρο 8τουΝ. 1652/86). 

44. Η έκδοση και χορήγηση όλων των αποφάσεων, 
εγκρίσεων, αδειών, βεβαιώσεων και λοιπών εγγράφων 
που αφορούν στην εποπτεία των τουριστικών εν γένει επι¬ 
χειρήσεων, σύμφωνα με τα προβλεπόμενα στις οικείες 
διατάξεις της τουριστικής νομοθεσίας. 

I. Στον Προϊστάμενο της Δ/νσης Τουρισμού αναθέτου¬ 
με επίσης την άσκηση κάθε άλλης αρμοδιότητας, που δεν 
έχει διατηρηθεί κατά τα ανωτέρω να ασκείται από εμάς ή 
το Γ ενικό Διευθυντή και δεν έχει εκχωρηθεί ρητά, σύμφω¬ 
να με τα παραπάνω, στο Διευθυντή της Δ/νσης Τουρι¬ 
σμού. 

II. Ο Διευθυντής Τουρισμού μπορεί να επιλαμβάνεται 
της μελέτης κάθε κατά την κρίση του θέματος, που υπά¬ 
γεται στην αρμοδιότητα της Δ/νσης και υποχρεούται να 
τηρεί ενήμερο το Γενικό Γραμματέα και το Γενικό Διευθυ¬ 
ντή για κάθε, κατά την κρίση του, σοβαρό θέμα που υπά¬ 
γεται με την παρούσα στην αρμοδιότητά του ή και να 
προσκομίζει τη σχετική αλληλογραφία για υπογραφή. 

III. 0 Διευθυντής Τουρισμού, εφόσον κρίνει ότι πρόκειται 
για μεγάλης σοβαρότητας έγγραφα, ενημερώνει το Γενι¬ 
κό Γ ραμματέα ή το Γ ενικό Διευθυντή και θέτει υπόψη τους 
αυτά για την υπογραφή τους. 

Δ) ΑΝΑΠΛΗΡΩΣΗ ΣΕ ΠΕΡΙΠΤΩΣΗ ΑΠΟΥΣΙΑΣ Η ΚΩΛΥ¬ 
ΜΑΤΟΣ 

Σε περιπτώσεις απουσίας ή κωλύματος ενός από τους 
παραπάνω εξουσιοδοτούμενους , η άσκηση «Με εντολή 
Γ ενικού Γ ραμματέα» των κατά τα ανωτέρω αντιστοίχων 
αρμοδιοτήτων, θα γίνεται ως εξής: 

I. Σε περίπτωση απουσίας ή κωλύματος του Γ ενικού Δι¬ 
ευθυντή, η άσκηση των αντίστοιχων αρμοδιοτήτων θα γί¬ 
νεται από το Γ ενικό Γ ραμματέα. 

II. Σε περίπτωση απουσίας ή κωλύματος του Προϊστα¬ 
μένου της Δ/νσης, η άσκηση των αντίστοιχων αρμοδιοτή¬ 
των θα γίνεται από τον αναπληρωτή του. 

Ε) ΤΕΛΙΚΕΣ ΔΙΑΤΑΞΕΙΣ 

I. Κάθε προηγούμενη απόφαση, που αναφέρεται στα 
θέματα που ρυθμίζονται με την απόφασή μας αυτή ή ρυθ¬ 
μίζει τα θέματα αυτά διαφορετικά καταργείται. 

II. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

III. Κατά τα λοιπά, εξακολουθούν να ισχύουν οι αριθμ. 
186/30.6.98, 241/18.8.98, 283/ 1.9.98, 301/15.9.98 και 
1204/ 24.2.99 αποφάσεις μας, που αφορούν εκχώρηση δι¬ 
καιώματος υπογραφής. 

IV. Οι αρμοδιότητες που θα μεταβιβασθούν στην Περι¬ 
φέρεια, μετά την έκδοση της παρούσας, θα ασκούνται 
από εμάς μέχρι διαφορετικής ρυθμίσεωςτου θέματος. 

Η παρούσα απόφαση να δημοσιευθεί στη Εφημερίδα 
της Κυβερνήσεως. 

Πάτρα, 30 Οκτωβρίου 2001 

Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-♦- 

Αριθ. 14296 (2) 

Τροποποίηση της συστατικής πράξης της Δημοτικής 
Επιχείρησης Τουριστικής - Πολιτιστικής Ανάπτυξης 
Δήμου Υπάτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ/τος 
410/95 (Δ.Κ.Κ.), 11 (παρ. 23) του Ν. 2503/97 (ΦΕΚΑ' 107), 
27 του Ν. 2081/92 (ΦΕΚΑ' 154) και 1 (παρ. 2) του Ν. 
2469/97 (ΦΕΚΑ'38). 

2. Την αριθ. 15610/24.9.97 απόφασή μας περί συστάσεως 
αμιγούς Κοινοτικής Επιχείρησης με την επωνυμία «Κοινο¬ 
τική Επιχείρηση Τουριστικής - Πολιτιστικής Ανάπτυξης 
Λουτρών Υπάτης», που δημοσιεύθηκε στο ΦΕΚ Β' 
871/2.10.97. 


3. Τις διατάξεις του άρθρου 16 (παρ. 4 περ. Ια) του Ν. 
2539/97 (ΦΕΚ Α' 244), σύμφωνα με τις οποίες οι κοινοτι¬ 
κές επιχειρήσεις που συστάθηκαν κατ’ εφαρμογή των 
διατάξεων του άρθρου 277 του Π.Δ/τος 410/95 (Δ.Κ.Κ.), 
περιέρχονται αυτοδίκαια στους νέους Ο.Τ.Α. 

4. Την αριθ. 74/2001 απόφαση του Δημοτικούο Συμβου¬ 
λίου Δήμου Υπάτης, περί τροποποίησης της συστατικής 
πράξης της ανωτέρω Δημοτικής Επιχείρησης. 

5. Την αριθ. 1100/11.2.98 απόφαση του Γενικού Γ ραμ¬ 
ματέα Περιφέρειας Στερεός Ελλάδας, περί μεταβίβασης 
του δικαιώματος υπογραφής «Με εντολή Γενικού Γραμ¬ 
ματέα», στο Διευθυντή Αυτοδιοίκησης και Αποκέντρωσης 
(ΦΕΚ Β' 179/25.2.98), αποφασίζουμε: 

Τροποποιούμε τη συστατική πράξη της Δημοτικής Επι¬ 
χείρησης Τουριστικής - Πολιτιστικής Ανάπτυξης Δήμου 
Υπάτης και συγκεκριμένα τις παρ. 2, 3 και 6 αυτής ως 
εξής: 

Α. Παρ. 2 - «Σκοποί της συνιστώμενης επιχείρησης 
είναι»: 

1. Η κοινωνική, οικονομική και πολιτιστική ανάπτυξη του 
Δήμου Υπάτης και της ευρύτερης περιοχής. 

2. Η ανάπτυξη συνεργασιών με τοπικούς, Περιφερειακούς, 
εθνικούς και κοινωνικούς φορείς. 

3. Η ίδρυση και συμμετοχή σε επιχειρήσεις που συμβά¬ 
λουν στην τοπική ανάπτυξη και προωθούν τους σκοπούς 
της επιχείρησης, την στρατηγική του Δήμου Υπάτης και 
την πραγμάτωση του ευρύτερου αναπτυξιακού, κοινωνικού 
και πολιτιστικού ρόλου της Τοπικής Αυτοδιοίκησης. 

4. Η εκπόνηση και ανάθεση εκπόνησης πάσης φύσεως 
μελετών και η σύναψη προγραμματικών συμβάσεων. 

5. Η ανάληψη επενδυτικών πρωτοβουλιών ή η συμμετοχή 
σε επενδυτικές πρωτοβουλίες άλλων φορέων για την 
αξιοποίηση γεωργικών, κτηνοτροφικών, δασικών, τουρι¬ 
στικών, πολιτιστικών και άλλων φυσικών πόρων και αγα¬ 
θών και κυρίως για την αξιοποίηση και εκμετάλλευση των 
εγκαταστάσεων του υφιστάμενου υδροθεραπευτηρίου 
και άλλων περιουσιακών στοιχείων (ακινήτων) της Ελλη¬ 
νικά Τουριστικά Ακίνητα Α.Ε. ή με οποιονδήποτε τίτλο και 
νομική μορφή θα εμφανίζεται ο φορέας που θα διαχειρί¬ 
ζεται τα περιουσιακά στοιχεία και της Ιαματικής Πηγής 
Υπάτης. 

6. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

7. Η ανάληψη δραστηριοτήτων που έχουν σχέση με την 
αναψυχή και συγκεκριμένα η δημιουργία και η εκμετάλ¬ 
λευση αναψυκτηρίων, κυλικείων κ.λ.π. 

8.0 σχεδιασμός, η υλοποίηση, η παρακολούθηση, η δια¬ 
χείριση και η αξιολόγηση νομαρχιακών, περιφερειακών, 
εθνικών και Ευρωπαϊκών προγραμμάτων και πρωτοβου¬ 
λιών και η υποβολή ολοκληρωμένων προγραμμάτων και 
προτάσεων σε νομαρχιακές, περιφερειακές, εθνικές και 
Ευρωπαϊκές αρχές και φορείς για την εξασφάλιση χρημα¬ 
τοδοτήσεων και ποσών για την ίδια την επιχείρηση ή για 
λογαριασμό του δήμου Υπάτης ή άλλων ΟΤΑ και γενικότερα 
τρίτων, που προωθούν την ανάπτυξη της περιοχής. 

9. Η αξιοποίηση των τοπικών υδάτων και λοιπών φυσικών 
πόρων. 

10. Η διαχείριση, αξιοποίηση και εκμετάλλευση των Ια¬ 
ματικών Πηγών Υπάτης και όλων των περιουσιακών στοι- 

χείων, (κινητών και ακινήτων) στην Περιφέρεια του Δήμου 
Υπάτης της Ελληνικά Τουριστικά Ακίνητα Α.Ε. 

11. Η εκπόνηση και υλοποίηση εφαρμοσμένων προ¬ 
γραμμάτων κοινωνικής πρόνοιας. 

12. Η προώθηση τωντοπικών προϊόντων και υπηρεσιών. 

13. Η οργάνωση και υλοποίηση εκπαιδευτικών και επι¬ 
μορφωτικών προγραμμάτων για την κατάρτιση ανέργων 
δημοτών στους συγκεκριμένους τομείς δραστηριότητας 
της επιχείρησης. 

14. Η συνεργασία και η μεταφορά επιτυχημένων πρα¬ 
κτικών από το εσωτερικό και το εξωτερικό στους αντί¬ 
στοιχους τομείς, η αξιοποίηση εθνικών και ευρωπαϊκών 
προγραμμάτων και πρωτοβουλιών, στους τομείς τουρι¬ 
σμού, πολιτισμού, αθλητισμού και περιβάλλοντος. 

15. Κάθε άλλη δραστηριότητα που σχετίζεται ή είναι συ¬ 
ναφής με το σκοπό καιτο έργο της επιχείρησης και η ανά¬ 
πτυξη των άλλων επιχειρηματικών δραστηριοτήτων οι 
οποίες εμπεριέχουν πολιτιστικό, τουριστικό, αθλητικό ή 
οικονομικό περιεχόμενο. 

Η παρ. Παρ. 3 - «Διοικητικό Συμβούλιο»: να διαμορφωθεί 
ως εξής: 

Η Δ.Ε.Τ.Π.Α. διοικείται από εννεαμελές Διοικητικό Συμ¬ 
βούλιο τα μέλη του οποίου ορίζονται με τους αναπληρωτές 
τους από το Δημοτικό Συμβούλιο και αποτελείται από: 

• Πέντε (5) δημοτικούς συμβούλουςτου δήμου Υπάτης 
εκ των οποίων ο ένας (1) θα προέρχεται από τη μειο¬ 
ψηφία. 

• Έναν (1) εκπρόσωπο κοινωνικού φορέα της περιοχής 
του Δήμου Υπάτης. 

• Τρεις (3) δημότες ή κατοίκους του δήμου που έχουν 
πείρα ή γνώσεις σχετικές με το αντικείμενο της επιχεί- 
ρησης. 


•Σε περίπτωση που η επιχείρηση μελλοντικά απασχο¬ 
λήσει περισσότερους από είκοσι (20) εργαζόμενους, στο 
διοικητικό συμβούλιο της επιχείρησης θα συμμετέχει ως 
μέλος ένας εκπρόσωπος των εργαζομένων σε αντικατά¬ 
σταση ενός δημοτικού συμβούλου της πλειοψηφίας. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίουτον Πρόεδρο και τον Αντιπρόεδρο του. 

Η παρ. 6 - -Μετοχικό κεφάλαιο»: να διαμορφωθεί ως 
εξής: 

Ο Δήμος θα καταβΆλλει στην Επιχείρηση χρηματικό πο¬ 
σό 10.000.000 δραχμών (€ 29.347) ως αρχικό κεφάλαιο 
για την κάλυψη των λειτουργικών δαπανών, εντός τετρα¬ 
ετίας από την έγκριση της τροποποίησης. Η πρώτη δόση 
θα καταβληθεί με τον προϋπολογισμό του έτους 2002. 

Ακροτελεύτια διάταξη 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Υπάτης για το έτος 2002 και για τα επόμενα 
τρία (3) οικ. έτη 2003,2004, και 2005 εκ δραχμών 
2.500.000 (€ 7.336,75) ετησίως. Η σχετική πίστωση θα 
εγγράφεται κάθε χρόνο στον προϋπολογισμό του Δήμου. 

Κατά τα λοιπά ισχύει η αριθ. 15610/24.9.97 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Νοεμβρίου 2001 

Με εντολή Γενικού Γραμματέα Περιφέρειας 
Ο Διευθυντής κ.α.α. 

I. ΓΡΑΦΙΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 22321 1 ΥΡΕΤ <3Π * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

ΘυΐΌ 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























